Vytautas Tininis

**Vytautas Tininis** (1959 m. gegužės 5 d. Vilniuje – 2015 m. rugsėjo 15 d. Vilniuje) – Lietuvos istorikas, pedagogas.

## Biografija
1986 m. Vilniaus universiteto Istorijos fakultete baigė istoriją. 1986–1988 m. Vilniaus inžinerinio statybos instituto (dab. VGTU), 1992–2012 m. Generolo Jono Žemaičio Lietuvos karo akademijos dėstytojas. 1993 m. VU apgynė disertaciją tema „Sovietinis režimas Lietuvoje 1944–1953 metais“, humanitarinių mokslų daktaras.

Nuo 2001 m. žurnalo „Kariūnas“ atsakingasis sekretorius. Nuo 2012 m. Lietuvos gyventojų genocido ir rezistencijos tyrimo centro istorijos ekspertas, žurnalo „Genocidas ir rezistencija“ redkolegijos narys, KGB archyvinių dokumentų skelbimo aprobavimo grupės ekspertas. Tarptautinės komisijos nacių ir sovietinių okupacinių režimų nusikaltimams Lietuvoje įvertinti ekspertas.

## Mokslinė veikla
Per savo mokslinę karjerą išleido leidinius „Sovietinė Lietuva ir jos veikėjai“, „Sniečkus. 33 metai valdžioje“, „Komunistinio režimo nusikaltimai Lietuvoje 1944–1953 m.“, „Sovietų Sąjungos politinės struktūros Lietuvoje ir jų nusikalstama veikla“, „Komunistinio režimo įtvirtinimas Lietuvoje ir jo nusikaltimai“.

Kartu su bendraautoriais parengė knygas „Lietuva 1940–1990: okupuotos Lietuvos istorija“ ir „Lietuvos kariuomenės karių uniformos, ženklai ir vėliavos 1990–2010 m.“, "Macikų mirties namai. Antrojo pasaulinio karo belaisvių ir GULAG’o lageriai 1939–1955 metais Šilutės apylinkėse“. Paskelbė daugiau nei 100 mokslinių ir publicistinių straipsnių, parašė daugiau nei 200 recenzijų, įvairių leidinių sudarytojas ir atsakingasis redaktorius.

## Bibliografija

* Sovietinė Lietuva ir jos veikėjai. – Vilnius: Enciklopedija, 1994. – 335 p. – ISBN 9986-433-06-1
* Politologija kariams: mokymo priemonė. – Vilnius: Lietuvos karo akademija, 1995. – 74 p. – ISBN 9986-565-15-4
* Sniečkus: 33 metai valdžioje: Antano Sniečkaus biografinė apybraiža. – Vilnius: LKA, 1995. – 192 p. : iliustr. – ISBN 9986-565-33-2
* Šiuolaikinės politinės ir socialinės teorijos: mokomoji priemonė. – Vilnius: LKA, 1997. – 142 p. – ISBN 9986-565-60-X
* Sniečkus. 33 metai valdžioje. – 2-asis leidimas. – Vilnius: Karminas, 2000. – 284 p.: iliustr. – ISBN 9986-9231-4-X
* Komunistinio režimo nusikaltimai Lietuvoje 1944–1953 m.: Sovietų Sąjungos politinių struktūrų, vietinių jų padalinių bei kolaborantų vaidmuo vykdant nusikaltimus 1944–1953 m.: istorinė studija ir faksimilinių dokumentų rinkinys. – Vilnius: Lietuvos karo akademija, 2003. – 3 t. – ISBN 9955-423-17-X
* Lietuva, 1940–1990: okupuotos Lietuvos istorija (su kitais). – Vilnius: LGGRTC, 2005. – 710 p.: iliustr. – ISBN 9986-757-65-7
* Lietuva, 1940–1990: okupuotos Lietuvos istorija (su kitais). – 2-asis leidimas. – Vilnius: LGGRTC, 2007. – 719 p.: iliustr. – ISBN 978-9986-757-78-8
* Karininkų rengimui Generolo Jono Žemaičio Lietuvos karo akademijoje – 15 metų. – Vilnius: Generolo Jono Žemaičio Lietuvos karo akademija, 2007. – 52 p.: iliustr. – ISBN 978-9955-423-62-1
* Sovietų Sąjungos politinės struktūros Lietuvoje ir jų nusikalstama veikla: antroji sovietinė okupacija (1944–1953). – Vilnius: Margi raštai, 2008. – 540 p.: iliustr. – ISBN 978-9986-09-370-1
* Komunistinio režimo įtvirtinimas Lietuvoje ir jo nusikaltimai: antroji sovietinė okupacija (1944–1953). – Vilnius: Margi raštai, 2009. – 522 p.: iliustr. – ISBN 978-9986-09-371-8
* Prievartinė mobilizacija į Raudonąją armiją. – Vilnius: LGGRTC, 2014. – 310 p.: iliustr. – ISBN 978-609-8037-36-4
* Lietuvos kariuomenės karių uniformos, ženklai ir vėliavos 1990–2010 m. / Artūras Katilius, Vytautas Tininis. – Vilnius: Generolo Jono Žemaičio Lietuvos karo akademija, 2014. – 391 p.: iliustr. – ISBN 978-609-8074-17-8
* Vokietijos ir jos sąjungininkų karo belaisviai Lietuvoje 1944-1949 m.- Vilnius: LGGRTC, 2016. - 392 p.: iliustr. - ISBN 978-609-8037-60-9
* Pirmtako šešėlyje: Biografinė apybraiža apie Sovietų Lietuvos vadovą Petrą Griškevičių (1924-1987). - Vilnius: LGGRTC, 2017. - 247 p.: iliustr. - ISBN 978-609-8037-64-7 



## Šaltiniai